मिलनले जिते धर्मश्री
आयोजक नेपाल व्यायाम मन्दिरका मिलन सिजापती शनिबार १५ औं धर्मश्री शारीरिक सुगठन प्रतियोगितामा च्याम्पियन भएका छन् ।नेपाल प्रज्ञा प्रतिष्ठानमा आयोजित प्रतियोगितामा उनले उपाधि जित्दा १३ औं धर्मश्री विजेता महेश्वर महर्जनलाई पछाडि पारेका थिए ।
काठमाडौँ — आयोजक नेपाल व्यायाम मन्दिरका मिलन सिजापती शनिबार १५ औं धर्मश्री शारीरिक सुगठन प्रतियोगितामा च्याम्पियन भएका छन् ।नेपाल प्रज्ञा प्रतिष्ठानमा आयोजित प्रतियोगितामा उनले उपाधि जित्दा १३ औं धर्मश्री विजेता महेश्वर महर्जनलाई पछाडि पारेका थिए ।महेश्वर ५० औं एसियन च्याम्पियनसिपका पनि स्वर्णधारी हुन् । उनले दोस्रो स्थानमा चित्त बुझाउनुपर्‍यो ।८० केजी माथिको तौल समूहमा प्रतिस्पर्धा मिलनले ५ लाख रुपैयाँसहित ट्रफी जिते । ८० केजीका सेप फिटनेसका महेश्वरले २ लाख हात पारे । व्यायाम मन्दिरकै रामबहादुर दाहाल तेस्रो भए । ६५ केजी तौलका रामबहादुरले १ लाख पुरस्कार पाए । सेप टु ढल्कोका प्रवेश श्रेष्ठ चौथो स्थानमा रहे । उनले ९० हजार जिते । उनी ७५ केजी तौलका हुन् । पाँचौं स्थानमा ७० केजी तौलबाट प्रतिस्पर्धा गरेका व्यायाम मन्दिरकै सन्जिव श्रेष्ठ सफलता पाए । उनले ८० हजार जिते । छैटौं स्थानमा ६० केजी तौलका व्यायाम मन्दिरका आशिष देवाजु रहे । उनले ७५ हजार प्राप्त गरे । सातौं भएका ५५ केजीका सुरेश खत्रीले ६० हजार प्राप्त गरे । उनी पनि व्यायाम मन्दिरकै हुन् । ओभरअलमा पुगेका सबै आफ्नो तौलका विजेता हुन् ।५५ केजीमा उज्जल जिमका किसनदास दिवाकर दोस्रो र मसल मेनियाका आवाज प्याकुरेल तेस्रो भए । ६० केजीमा फिटनेस स्टुडियोका गौरवप्रसाद श्रेष्ठ र व्यायाम मन्दिरका सुजन तामाङ, ६५ केजीमा फिटनेस फस्र्टका रोजिन बज्राचार्य र फिटनेस स्टुडियोका सुपेन डंगोल तथा ७० केजी तौलमा अक्सफोर्ड जिमका समिर श्रेष्ठ र सेप टुका उज्ज्वलराज वज्राचार्यले क्रमश: दोस्रो र तेस्रो स्थान हात पारे ।७५ केजी तौलमा ग्यालेक्सी फिटनेसका ललित धिमाल र रिभर फिल्ड फिटनेसका अशोक महर्जन, ८० केजीमा फिटनेस स्टुडियोका प्रवीण शाही र सेप टुका विशाल कँडेल तथा ८० केजी माथि व्यायाम मन्दिरका ग्रिस महर्जन र कम्पिल्ट हेल्थ क्लबका अनोज मास्के क्रमश: दोस्रो र तेस्रो भए । सबै तौलका दोस्रा र तेस्राले समान ३० र २० हजार रुपैयाँ पुरस्कार पाए । विजेता खेलाडीलाई उपराष्ट्रपति नन्दकिशोर पुनले पुरस्कृत गरे ।